Z A P I S N I K
3. sjednice Vijeća Mjesnog odbora Mlinovi održane 7. kolovoza 2025. 
 s početkom u 20,00 sati

Nazočni članovi Vijeća:
Marko Erdeljac, Sendi Numan, Silva Vresk, Nevenka Jakopanec i Zlatko Domljan.

Sjednicu vodi potpredsjednica Vijeća Silva Vresk, a nakon izbora predsjednika, Sendi Numan novoizabrani predsjednik Vijeća.
Potpredsjednica snima sjednicu o čemu su svi nazočni obaviješteni. 
Zapisnik – Silva Vresk, potpredsjednica Vijeća
 
Potpredsjednica konstatira da su na sjednici prisutni svi članovi Vijeća, te otvara 3. sjednicu.

Na sjednici je prisuta predstavnica Gradskog ureda za mjesnu samoupravu, promet, civilnu zaštitu i sigurnost, Područni odsjek Centar, Bernarda Marković, viša stručna savjetnica- koordinator za rad tijela mjesne samouprave.

Potpredsjednica daje na glasanje usvajanje zapisnika s 2. sjednice.

 
DNEVNI RED:

1. Zaključak o izboru predsjednika VMO Mlinovi – donošenje zaključka
1. Zaključak o sigurnosti i zaštiti osoba, imovine i dobara na području Mjesnog odbora Mlinovi, donošenje zaključka
1. Zaključak o podizanju kvalitete i sigurnosti prometa na području Mjesnog odbora Mlinovi, donošenje zaključka
1. Zaključak o ugradnji spremnika (polupodzemnih i podzemnih) na području Mlinova, donošenje zaključka
1. Pitanja, prijedlozi i obavijesti

Dnevni red je usvojen većinom glasova.


Ad. 1. Izbor predsjednika VMO Mlinovi – donošenje zaključka

Potpredsjednica Vijeća konstatira da su zaprimljena 3 pisana prijedloga za predsjednika Vijeća te utvrđuje da su 2 nepravovaljana.
Čita i daje na uvid ostalima prvi prijedlog za imenovanje predsjednika Zlatka Domljana iz stranke MOŽEMO sa samo jednim potpisom za kandidaturu koji je prema odredbama Poslovnika nepravovaljan.
Čita i daje na uvid ostalima drugi prijedlog za imenovanje predsjednika Marka Erdeljca iz stranke HDZ sa samo jednim potpisom za kandidaturu koji je prema odredbama Poslovnika nepravovaljan.  
Čita i daje na uvid ostalima treći prijedlog za imenovanje predsjednika Sendi Numana iz stranke HDZ koji sadrži dva potpisa za kandidaturu sukladno odredbama Poslovnika te je time pravovaljan.

Potpredsjednica Vijeća daje na glasanje prijedlog za imenovanje Sendi Numana iz stranke HDZ za predsjednika Vijeća MO Mlinovi.
Rezultat glasanja je 2 glasa ZA, 1 PROTIV i 2 SUZDRŽANA. 

Obzirom na nastalu situaciju, potpredsjednica Vijeća privremeno prekida sjednicu radi uzimanja stanke od 10 minuta.

Potpredsjednica nakon stanke ponovo stavlja na glasanju prijedlog za imenovanje Sendi Numana iz stranke HDZ za predsjednika Vijeća. 
Rezultat glasanja je 3 glasa ZA i 2 glasa SUZDRŽANA
Na temelju rezultata glasova ponovljenog glasanja Vijeće donosi 

ZAKLJUČAK
o imenovanju  predsjednika Vijeća Mjesnog odbora Mlinovi

(Zaključak se prilaže ovom zapisniku i njegov je sastavni dio.)

Potpredsjenica Vijeća konstatira da je novi predsjednik Vijeća MO Mlinovi Sendi Numan iz stranke HDZ i predaje mu daljnje vođenje sjednice.


Ad. 2 Zaključak o sigurnosti i zaštiti osoba, imovine i dobara na području Mjesnog odbora Mlinovi, donošenje zaključka

Vijećnik Marko Erdeljac obrazlaže točku dnevnog reda.
U raspravi su sudjelovali svi članovi Vijeća.  

Predsjednik stavlja na glasanje da se o točki raspravlja na sljedećoj sjednici u rujnu 2025. (obzirom da je vrijeme  godišnjih odmora) te donese zaključak.
Nakon rasprave predsjednik stavlja na glasanje 

ZAKLJUČAK
o sigurnosti i zaštiti osoba, imovine i dobara na području Mjesnog odbora Mlinovi

(Zaključak se prilaže ovom zapisniku i njegov je sastavni dio.)


Ad. 3. Zaključak o podizanju kvalitete i sigurnosti prometa na području Mjesnog odbora Mlinovi, donošenje zaključka


ZAKLJUČAK
o podizanju kvalitete i sigurnosti prometa na području Mjesnog odbora Mlinovi

Vijeće jednoglasno usvaja prijedlog. 

(Zaključak se prilaže ovom zapisniku i njegov je sastavni dio.)



Ad 4. Zaključak o ugradnji spremnika (polupodzemnih i podzemnih) na području Mlinova, donošenje zaključka


ZAKLJUČAK
o ugradnji spremnika (polupodzemnih i podzemnih) na području Mjesnog odbora Mlinovi

S 4 glasa ZA i 1 glasom PROTIV usvaja se prijedlog.  

(Zaključak se prilaže ovom zapisniku i njegov je sastavni dio.)


Ad. 5. Pitanja, prijedlozi i obavijesti

5.1. Mišljenje na Prijedlog Odluke o donošenju izmjena i dopuna GUPa grada Zagreb
VMO Mlinovi primilo je na znanje Odluku o donošenju izmjena i dopuna Generalnoga urbanističkog plana grada Zagreba.

5.2. Prijedlog odluke o izmjeni Odluke o naknadi - članak 86. stavak 2. Statuta Grada Zagreba
VMO Mlinovi primilo je na znanje Prijedlog odluke o izmjeni Odluke o naknadi.

5.3. Izrada prometne studije za područje GČ Podsljeme
Vijećnik Zlatko Domljan postavlja pitanje u vezi izrade prometne studije za područje GČ Podsljeme. Traži da se izvijesti Vijeće u kojoj je fazi izrada studije a ako je gotova traži istu na uvid. 


Usuglašeni termin održavanja sljedeće sjednice je 18. rujna 2025. u 19:00 sati.

Sjednica je završena u 20:16 sati. 


KLASA: 024-08/25-003/1305
URBROJ: 251-13-11-4/010-25-2
Zagreb, 7. kolovoza 2025.


             Zapisnik sastavila:
	Silva Vresk, potpredsjednica Vijeća    

                                                                                     
	    



 

Predsjednik
Vijeća Mjesnog odbora Mlinovi

Sendi Numan

	Na temelju članka 16. Poslovnika o radu Vijeća Mjesnog odbora Mlinovi, na 3. sjednici Vijeće Mjesnog odbora Mlinovi, 07. kolovoza 2025., utvrđuje i donosi
	



Z A K LJ U Č A K
o izboru predsjednika Vijeća Mjesnog odbora Mlinovi



	1. Za predsjednika Vijeća Mjesnog odbora Mlinovi izabran je Sendi Numan.


	2. Ovaj zaključak bit će objavljen na oglasnoj ploči Mjesnog odbora Mlinovi.

	


KLASA: 024-08/25-003/1305
URBROJ: 251-13-11-4/010-25-3
Zagreb, 07. kolovoza 2025.


Predsjednik
Vijeća Mjesnog odbora Mlinovi

Sendi Numan




		

													
	Na temelju članka 16. Pravila Mjesnog odbora Mlinovi, Vijeće Mjesnog odbora Mlinovi, na 3. sjednici, 07. kolovoza 2025., donijelo je
 


Z A K LJ U Č A K
o sigurnosti i zaštiti osoba, imovine i dobara na području MO Mlinovi 


1. Vijeće Mjesnog odbora Mlinovi raspravljalo je problematici vezano  uz sigurnost i zaštitu osoba, imovine i dobara na području Mjesnog odbora Mlinovi. 

2. Vijeće traži da se na jednu od sjednica VMO Mlinovi pozovu predstavnici Grada Zagreba zaduženi za temu sigurnosti i zaštite osoba, imovine i dobara, predstavnici MUP-a i drugih relevantnih tijela i služba u cilju:

a) Informiranja Vijeća o trenutnoj razini sigurnosti i zaštite osoba, imovine i dobara na području MO Mlinovi i provođenju mjera 
b) Diskusije s Vijećem na predmetnu temu koja bi pomogla Vijeću pri donošenju zaključaka o prijedlozima mjera podizanja razine sigurnosti i zaštite osoba, imovine i dobara na području MO Mlinovi. 

3.  Ovaj Zaključak dostaviti će se  Vijeću Gradske četvrti Podsljeme i Gradskom uredu za mjesnu samoupravu, promet, civilnu zaštitu i sigurnost.    




KLASA: 024-08/25-003/1305
URBROJ: 251-13-11-4/010-25-4
Zagreb, 07. kolovoza 2025. 
				
                
                                Predsjednik 
                                                                                            Vijeća Mjesnog odbora Mlinovi

							                    	Sendi Numan

                      


		

													
	Na temelju članka 16. Pravila Mjesnog odbora Mlinovi, Vijeće Mjesnog odbora Mlinovi, na 3. sjednici, 07. kolovoza 2025., donijelo je
 


Z A K LJ U Č A K
o podizanju kvalitete i sigurnosti prometa na području MO Mlinovi  


4. Vijeće Mjesnog odbora Mlinovi raspravljalo je problematici vezano  uz kvalitetu i sigurnost prometa na području Mjesnog odbora Mlinovi. 

5. Vijeće traži da se na jednu od sjednica VMO Mlinovi pozovu predstavnici Grada Zagreba zaduženi za temu prometa, predstavnici MUP-a i drugih relevantnih tijela i službi u cilju:

c) Informiranja Vijeća o trenutnom stanju u prometu te provođenju Zakona o sigurnosti prometa na cestama  
d) Diskusije s Vijećem na predmetnu temu koja bi pomogla Vijeću pri donošenju zaključaka o prijedlozima mjera podizanja kvalitete i sigurnosti prometa na području MO Mlinovi. 

6.  Ovaj Zaključak dostaviti će se  Vijeću Gradske četvrti Podsljeme i Gradskom uredu za mjesnu samoupravu, promet, civilnu zaštitu i sigurnost.    




KLASA: 024-08/25-003/1305

Zagreb, 07. kolovoza 2025. 
				
                
                                Predsjednik 
                                                                                            Vijeća Mjesnog odbora Mlinovi

							                    	Sendi Numan

                      


		

													
	Na temelju članka 16. Pravila Mjesnog odbora Mlinovi, Vijeće Mjesnog odbora Mlinovi, na 3. sjednici, 07. kolovoza 2025., donijelo je
 


Z A K LJ U Č A K
o ugradnji spremnika (polupodzemnih i podzemnih) za odlaganje otpada na području MO Mlinovi  


7. Vijeće Mjesnog odbora Mlinovi raspravljalo je o problematici vezano  uz odlaganje otpada i mogućnost ugradnje polupodzemnih i podzemnih spremnika za stanovnike Mlinova čiji stambeni objekti (preko 60) zbog nepristupačnosti (stube ili uski putevi), djeluju kao otvorene stambene zgrade. Vijećnici navode kako se radi o Malovanskim stubama, Biokovskim stubama, Snježničkim stubama, Mosorskim stubama, Kalničkom putu i Rudina. 

8. Vijeće traži da nadležne stručne službe izvide mogućnost ugradnje polupodzemnih ili podzemnih spremnika za odlaganje otpada na sljedećim lokacijama: 

· Ulica Mlinovi između kućnog broja 33 i Mosorskih stuba
· Ulica Mlinovi od kućnog broja 29 do 31
· Ugao ulice Mlinovi i Kalničkog puta.

9. Vijeće traži da se poduzmu potrebne radnje kako bi se što prije izradio projekt i dobile potrebne suglasnosti za ugradnju spremnika te o poduzetim radnjama dostave povratne informacije

10.  Ovaj Zaključak dostaviti će se  Vijeću Gradske četvrti Podsljeme i Gradskom uredu za mjesnu samoupravu, promet, civilnu zaštitu i sigurnost.    

Zagreb, 07. kolovoza 2025. 
				
                
                                Predsjednik 
                                                                                            Vijeća Mjesnog odbora Mlinovi

							                    	Sendi Numan

                      

